**MUISTIO**

 13.1.2016

**Äidinkielen ja kirjallisuuden seutukunnallinen opetussuunnitelmakokous**

**Aika**  keskiviikko 13.1.2016 klo 15.30 – 18.10

**Paikka** Pellon yläkoulu, koulukeskus

**Läsnä** Eeva Aska, Jukka-Pekka Bergman, Viljo Sarkanen, Raija Wikström,

 Marika Huttunen, Kaarina Tiainen, Saana Hietanen, Kirsti Hanhirova

Kokouksen aluksi työpäivästä ja pakkasesta rasittuneina nautimme taas hieman suolaista välipalaa ja joimme kahvit. Kiitos Pellon kunnalle.

Valitettavasti Muonion edustajat eivät päässeet paikalle.

Tunnelma oli heti alussa selkeästi helpottunut ja huojentunut. Totesimme, että helmikuuhun ei ole paljon aikaa, mutta riittänee meille.

Olimme Raijan kanssa tehneet etukäteistyötä ja järjestäneet luokkaan valtakunnan opsin määräykset tavoitteista ja sisällöistä ryhmiin: 1- 2, 3 – 6, 7 – 9. Meillä jokaisella oli ollut jo aiemmin tehtävänä tuoda sovitun mallin mukainen esitys siitä luokka-asteesta, joka kullekin oli työstettäväksi annettu. Sähköpostitse olimme kommentoineet ja korjailleet raakileita puolin ja toisin.

Niinpä istumme ryhmiin tutkimaan ja tarkistamaan nuo luokkakohtaiset aineopshahmotelmat: ovatko tavoitteet, sisällöt ja laaja-alaiset oppimiskokonaisuudet valtakunnan ohjeiden mukaiset? Teimme muutoksia, korjauksia, lisäyksiä, poistoja. Muutimme sanavalintoja, ”suomensimme” opetushallituksen salakieltä, tutkimme tavoitteita, konkretisoimme sisältöjä ja muotoilimme lauseita.

Jokainen osallistui sen luokkatason aineopsin tarkistamiseen, jota opettaa tai joka tuntui muuten sopivimmalta. Näin uskomme saaneemme parhaan asiantuntemuksen esille.

Ryhmissä kuului kova, etten sanoisi innostunut ☺, puheensorina. Työ tuntui etenevän. Tavoitteiden, sisältöjen ja laaja-alaisten oppimiskokonaisuuksien jälkeen keskustelua viritti arviointi. Mikäpä se on se hyvän vaatimus? Mitä kaikkea tarvitaan kasiin, mitä voi vielä jäädä ulos?

Kaksi minuuttia vaille kuusi katsoimme kelloa kuin yhteisestä sopimuksesta. No vau!

Tuloksena oli paperille, koneelle, muistiin ja minne lie tallennettuja korjaus-

ehdotuksia ja muutoksia. Ne pitäisi kahden viikon sisällä saattaa sovittuun muotoon. Jokainen oman vastuuluokkansa.

Pyyhimme hikeä otsalta ja naureskelimme toistemme punaisille naamoille, silmille ja nenille.

Mutta me olimme hyvin tyytyväisiä. Työ on loppusuoralla.

Epäilemättä ennen takarajan kolkuttelua pystymme esittämään seutukunnallisen äidinkielen ja kirjallisuuden aineopetussuunnitelman peruskoulun luokille 1 – 9.

Kiitokset kaikille asiallisesta työskentelystä ja asiantuntijuudesta. Ei juurikaan ole tarvinnut piiskata ☺ ☺ Kaarina ja Viljo meinasivat jäädä lukkojen taakse, mutta onneksi apu löytyi.

Kirsti Hanhirova

muistion laatija